CELEX: 62018TN0281
Language: sk
Date: 2018-05-03 00:00:00
Title: Vec C-281/18: Žaloba podaná 3. mája 2018 – ABLV Bank/ECB

201807060531993882018/C 259/532812018TC25920180723SK01SKINFO_JUDICIAL20180503383921Vec C-281/18: Žaloba podaná 3. mája 2018 – ABLV Bank/ECB
 ---documentbreak--- C2592018SK3810120180503SK0053381392Žaloba podaná 3. mája 2018 – ABLV Bank/ECB
   (Vec C-281/18)2018/C 259/53Jazyk konania: angličtina
      Účastníci konania
   
   
      Žalobkyňa: ABLV Bank AS (Riga, Lotyšsko) (v zastúpení: O. Behrends, M. Kirchner a L. Feddern, advokáti)
   
      Žalovaná: Európska centrálna banka (ECB)
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil rozhodnutie European Central Bank (ECB) z 23. februára 2018 týkajúce sa toho, že žalobkyňa a ABLV Bank Luxembourg, SA, nespĺňajú alebo pravdepodobne nesplnia svoje povinnosti a
         
      
            —
         
         
            zaviazal žalovanú na náhradu trov konania.
         
      
      Dôvody a hlavné tvrdenia
   
   Žalobkyňa na podporu svojej žaloby uvádza desať žalobných dôvodov.
   
            1.
         
         
            Prvý žalobný dôvod je založený na tom, že posúdenie v tom zmysle, že žalobkyňa a jej dcérska spoločnosť ABLV Bank Luxembourg „nespĺňajú alebo pravdepodobne nesplnia svoje povinnosti“ bolo nesprávne a nedostatočné vo viacerých aspektoch.
         
      
            2.
         
         
            Druhý žalobný dôvod založený na tvrdení, že ECB porušila právo žalobkyne byť vypočutá a iné jej procesné práva.
         
      
            3.
         
         
            Tretí žalobný dôvod založený na tvrdení, že ECB porušila právo žalobkyne na náležite odôvodnené rozhodnutie.
         
      
            4.
         
         
            Štvrtý žalobný dôvod založený na tvrdení, že SRB nepreskúmala a dôkladne a nestranne neposúdila všetky relevantné aspekty prejednávanej veci.
         
      
            5.
         
         
            Piaty žalobný dôvod založený na porušení zásady proporcionality.
         
      
            6.
         
         
            Šiesty žalobný dôvod založený na tvrdení, že ECB porušila zásadu rovnosti zaobchádzania.
         
      
            7.
         
         
            Siedmy žalobný dôvod založený na tvrdení, že ECB porušila právo vlastniť majetok a na slobodu podnikania.
         
      
            8.
         
         
            Ôsmy žalobný dôvod založený na tvrdení, že ECB porušila zásadu nemo auditur.
         
      
            9.
         
         
            Deviaty žalobný dôvod založený na tvrdení, že ECB sa dopustila zneužitia právomoci.
         
      
            10.
         
         
            Desiaty žalobný dôvod založený na tvrdení, že došlo k porušeniu práva žalobkyne vyplývajúceho z článku 41 Charty základných práv z dôvodu, že nezabezpečila prejednanie veci žalobkyne pred príslušnými inštitúciami a orgánmi Únie.